**UNIVERZITET CRNE GORE**

**ARHITEKTONSKI FAKULTET**

**POSTDIPLOMSKE MASTER STUDIJE**

**SMJER: URBANISTIČKA ORGANIZACIJA PROSTORA (UOP)**

**Podgorica, jul 2021. godine**

**VIJEĆU ARHITEKTONSKOG FAKULTETA U PODGORICI**

**Predmet:**

**IZVJEŠTAJ KOMISIJE ZA OCJENU MASTER RADA KANDIDATKINJE** **BOJANE CEROVIĆ**

1. **Osnovni podaci**

Kandidatkinja Bojana Cerović, spec.sci.arh., studentkinja Master studija Arhitektonskog fakulteta u Podgorici, smjer Urbanistička organizacija prostora (UOP), predala je 28.05.2021. godine master rad pod naslovom: „**Savremeni kriterijumi za interpolaciju fizičkih** **struktura u tradicionalne ulične frontove Podgorice“** , uz saglasnost mentora prof. dr Svetlane Perović.

Kandidatkinja Bojana Cerović, položila je Nastavnim planom i programom sve predviđene ispite na postdiplomskom studijskom programu UOP Arhitektonskog fakulteta u Podgorici i ispunila uslove za prijavu master rada.

Nakon zvanične predaje master rada kandidatkinje Cerović, Komisija za postdiplomske studije Arhitektonskog fakulteta, pregledala je rad i izvršila provjeru autentičnosti istog kroz važeći softver, 07.06.2021., te utvrdila da je rad u skladu sa Pravilima studiranja na postdiplomskim studijama i uputila isti Odboru za monitoring master studija UCG na dalju provjeru autentičnosti.

Odbor za monitoring master studija UCG, na sjednici od 23.06.2021. godine, utvrdio je da u master radu Bojane Cerović nema elemenata koji ukazuju na plagijat, i o tome obavijestio Komisiju za postdiplomske studije Arhitektonskog fakulteta (dopis broj 01/3-818/1 od 21.06.2021.godine).

U skladu sa Pravilima studiranja na postdiplomskim studijama, rad je bio izložen uvidu i ocjeni javnosti u Centralnoj univerzitetskoj biblioteci 23.06.2021. u trajanju od sedam dana, tokom kojih nije bilo primjedbi javnosti. (dopis broj 01/6-1-6-228/1 od 30.06.2021.godine).

Na osnovu izloženog, komisija za ocjenu master rada kandidatkinje Bojane Cerović, u sastavu prof. dr Slavica Stamatović Vučković, predsjednica, prof. dr Veljko Radulović, član, i prof. dr Svetlana Perović, član i mentor, podnosi Vijeću Arhitektonskog fakulteta u Podgorici sljedeći

**IZVJEŠTAJ O OCJENI MASTER RADA**

**Opšti podaci**

Master rad pod nazivom : „Savremeni kriterijumi za interpolaciju fizičkih struktura u tradicionalne ulične frontove Podgorice“, kandidatkinje Bojane Cerović, spec.sci.arh. sadrži ukupno 115 stranica, četiri poglavlja, zaključak, literaturu i izvore fotografija.

**Kratki prikaz rada**

Predmet istraživanja u master radu se odnosi na proces interpolacije kao proces transformacije tradicionalnih uličnih prostora Stare Varoši i Nove Varoši u Podgorici. Cilj je definisanje procesa interpolacije kao savremene metode urbane regeneracije, odnosno definisanje kriterijuma za interpolaciju fizičkih struktura u cilju unapređenja graditeljske prakse i postojećih identiteta tradicionalnih ulica Podgorice.

Savremena interpolacija kao metoda urbane obnove u radu je tretirana kroz više faza. Vršena je analiza, sistematizacija i klasifikacija literature; istorijska pozadina interakcije između zatečenog i novog; komparativna sistematizacija prikupljene građe; prikazane konkretne studije slučaja; te definisani savremeni kriterijumi za interpolaciju fizičkih struktura u tradicionalne ulične frontove Podgorice.

**Prikaz rada po poglavljima**

Master rad kandidatkinje Bojane Cerović, pod nazivom „Savremeni kriterijumi za interpolaciju fizičkih struktura u tradicionalne ulične frontove Podgorice“ strukturisan je u okviru pet poglavlja, pri čemu početno poglavlje predstavlja uvod, a završno poglavlje zaključak.

U **uvodnom poglavlju** je definisan predmet istraživanja, motiv, ciljevi, istraživačka pitanja i hipoteze, metode istraživanja i očekivani rezultati.

**Drugo poglavlje** se odnosi na razmatranje akttuelnih pitanja u kontekstu savremene interpolaciju fizičkih struktura u urbanom kontekstu. Istraživanje uključuje prikaz određenih teorijskih stanovišta, pitanje odnosa nove i stare arhitekture; dalje su razmatrana pitanja savremene interpolacije kao dimenzije urbane regeneracije, kao i pitanje interpolacije u kontinuitetu razvoja grada; teorijskI principI interpolacije objekata i primjerI uspješne prakse.

**Treće poglavlje uključuje** prikaz konkretnog slučaja na primjeru tradicionalnih uličnih frontova Podgorice, karakteristike predmetnog područja istraživanja i smjernice tretmana fizičkih struktura u razvoju grada.

**U četvrtom poglavlju** su prikazani kriterijumi za interpolaciju fizičkih struktura u tradicionalne ulične frontove Podgorice. Definisani su savremeni kriterijumi za interpolaciju na primjerima Nove Varoši i Stare Varoši, kao i aspekti savremenih kriterijuma za interpolaciju fizičkih struktura.

**Zaključak** predstavlja presječnu sintezu istraživanja na temu master rada.

**Glavni rezultati istraživanja:**

* Identifikacija specifičnosti tradicionalnih uličnih prostora Podgorice u kontekstu interpolacije novih struktura u postojeći kontekst;
* Analiza uporedne prakse u kontekstu definisanja optimalnog modela za interpolaciju;
* Definisanje metoda interpolacije kao modela urbane regeneracije i urbane obnove u kontekstu stvaranja novog identiteta;
* Definisanje aspekata procesa interpolacije objekata u tradicionalne ulične frontove Podgorice

**Zaključak komisije**

Nakon analize svih aspekata master rada pod nazivom **„Savremeni kriterijumi za interpolaciju fizičkih struktura u tradicionalne ulične frontove Podgorice“** kandidatkinje **Bojane Cerović,** Komisija je zaključila da je koleginica Cerović studiozno i argumentovano obradila temu

koja je aktuelna, savremena, determiniše neke nove pravce i modele u projektovanju i interpolaciji novih struktura u postojeće ulične frontove i istovremeno uvažava naslijeđene vrijednosti tradicionalnih uličnih prostora, konkretno na primjeru Podgorice. Metodološki je rad pravilno strukturiran, istraživačka pitanja jasno formulisana, kao i odgovori na ista. Korišćena literatura je relevantna, aktuelna i doprinosi širem sagledavanju diskursa kojem pripada tema kojom se koleginica bavi.

Tema je u svijetu nedovoljno istražena, zbog čega ovaj rad predstavlja značajan doprinos u teorijskom diskursu i praktičnim eksplikacijama. Definisanje novih, savremenih kriterijuma u urbanističkom i arhitektonskom projektovanju, može doprinijeti pažljivijem pristupu tretiranju postojećih uličnih frontova, kako u teorijskom, tako i u praktičnom radu.

**PREDLOG KOMISIJE ZA OCJENU MASTER RADA**

Na osnovu analize svih elemenata master rada pod nazivom **„Savremeni kriterijumi za interpolaciju fizičkih struktura u tradicionalne ulične frontove Podgorice“** kandidatkinje **Bojane Cerović**, spec.sci.arh., Komisija za ocjenu master rada predlaže Vijeću Arhitektonskog fakulteta u Podgorici da donese odluku o prihvatanju rada i pokrene postupak odbrane istog.

**Komisija za ocjenu master rada**

Prof. dr Slavica Stamatović Vučković, predsjednica

Prof. dr Veljko Radulović, član

Prof. dr Svetlana Perović, član i mentor